《和可庵见寄韵》
宋代·何梦桂

蜃境平生梦，名场逝水川。相逢惊白发，一醉仰青天。

浪出疑鸥笑，遄归伴鹤眠。故人知道意，珍重寄诗篇。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。